JohanHeinsen/ENO huggingface dataset:
Viborger Samler, 1841-03-01
Frankerig. Det er, efter flere Pariserblade, afgjort, at Ministeriet er betænkt paa at opløse Kammeret, saasnart den nærværende Session er til Ende. Præfecterne i Departementerne have erholdt de fornødne Jnstructioner. Flere ere kaldte til Paris, for at conferere med Jndenrigsministeren om de Midler, ved hvilke man maaskee kunde vinde Vælgerne; Agenter ere afsendte for at gjennemreise de Districter, der nu repræsenteres af Deputerede af den venstre eller yderste høire Side, ja man taler endog om en Reise, som Hoffet vil foretage i Løbe af Juni Maaned, for at vinde flere Vælgere, der ikke ere det nuværende Regjeringssystem gunstige, og formaae dem til at give deres Stemmer til conservative Candidater, Samme Sprog fører Journalen National. Det er Ministeriets Hensigt at udsætte saa længe som mulig Discussionen om Lovbudkastet angaaende de hemmelig Fonds. Dertil har Cabinettet 2 Grunde. Den første er den, at det ikke gjerne vil have 2 ministerielle Spørgsmaal behandlede paa eengang, det ene i Luxembourg (Pairskammeret), og det andet i Palais Bourbon (de Deputeredes Kammer.) - Men den anden Grund til denne Udsættelse er endnu mærkeligere. Det synes afgjort, at Kammeret vil vorde opløst. Ministrene ville naturligviis atter have deres Venner og Tilhængere samlede, ville endog forøge deres Antal, og saaledes formindske deres Modstanderes numeriske Styrke. Discussionen om de hemmelige Fonds vil desaarsag være ligesom en Jndledning til de nye Valg. Ved Hoffet nærer man det Haab, at Vælgerne, frapperede ved det endnu friske Jndtryk af den fredelige Politik parlementariske Triumph, ville tillintetgjøre Krigspartiet. Vi ville see!
Viborger Samler, 1841-03-01
Oppositionen i Pairskammeret vil vel ikke optræde imod Paris's befæstning i Almindelighed, men kun imod befæstnings maaden, navnligen vil den søge at lægge Hindringer i Veien for Penceinte soutenne, og saaledes indskrænke sig til les forts detaches. Men paa den anden Side gjøre Lovudkastets Tilhængere og Forsvarerne uhyre Anstrengelser, for at drive hele Forslaget igjennem. Man vil vide, at Kongen anvender sin Jndflydelse, for at vinde de meest haardnakkede Modstandere, eller for i det mindste at formaae dem til Neutralitet. Thiers forlader næsten ikke Hertugen af Broglie, der er bestemt til at fremtræde som befæstningsystemets Forsvarer i Pairskammeret. Ministeriet har opfordret alle de fraværende Embedsmænd, der ere Medlemmer af Pairiet, til at give Møde i Befæstningsanliggendet; man venter endog at see Bresson, fransk Gesandt i Berlin, og St. Aulaire, fransk Gesandt i Wien.
Viborger Samler, 1841-03-01
Om den Opløsning, der forestaaer de Deputeredes Kammer, yttrer Courr. fr. sig saaledes: "Kammerets Opløsning var sandsynlig ligefra det Øieblik, at Guizot tiltraadte Regjeringen, nu er Oplysningen uundgaaelig; thi Kammeret er overtydet om, at den vil finde Sted. Men en Forsamling, der troer, at den ikke kan leve, og at man lader den leve, er kun til i Navnet. Opløsningen er nødvendig for Cabinettet og for Kammeret selv. Ministeriet har hidtil kun havt Majoriteten, fordi Kammeret har taalt Tilværelsen af det nuværende Cabinet, den ubetydeligste Forandring kan styrte det. Kammeret maa søge at erholde en mere sand, mere ukonstlet Stilling. Den Omstændighed, at Kammeret mangler en Majoritet, tilintetgjør dets Jndflydelse paa Regjeringen; det kan styrte, men ikke skabe Ministerier. Regjeringen er ikke længere Udtrykket af dets Meninger, Tilbøieligheder og Ønsker.
Viborger Samler, 1841-03-01
Det nuværende Ministerium repræsenterer hverken Majoriteten eller Minoriteten i Kammeret; Regjeringen handler hverken i Forening med eller imod Kammeret; den er isoleret, og har ikke længere den repræsentative Regjerings Characteer. Den constitutionelle Maskine staaer stille, og derfor er Kammerets Opløsning den eneste Forholdsregel, der atter kan bringe Alt i Orden; derfor forlanges den af Alle, endog af Ministeriet, endskjøndt det ei taler derom.
Viborger Samler, 1841-03-01
Holland. Haag, den 15de Febr. Efter mange Aars Trængsler kan vort Land imødesee en haabefuld Fremtid under vor nye Konges Regjering. Kong Vilhelm den Anden er uafladelig sysselsat med at forbedre Rigets Forfatning, og den Bane, han har betraadt, og de Skridt, han allerede har gjort for at læge Fortiden dybe Saar, ere os den sikkreste Borgen for en lysere Fremtid. Da Vilhelm den Anden tiltraadte Regjeringen, var den vedvarende Krigstilstand høist trykkende, og Finantserne vare i Forfald, Statsgielden betydelig forøget, Skatterne uhyre store, de øvrige Byrder utaalelige. Den Opgave, Kongen har at løse, er forbunden med utallige Vanskeligheder; men hans første Fremtræden paa den tornefulde Sti, han har at vandre paa, berettiger det hollandske Folk til de skjønneste Forhaabninger. Hæren er allerede betydelig formindsket, 37 Generaler ere afskedigede med Pension, Besparelser ere indførte i alle Militairforvaltningens Grene. - Kongen har fremdeles villet, at Folket skulde have et klart og tydeligt Begreb og Finantsernes slette Tilstand, og Folket vil i Forening med sin Fyrste drage Omsorg for Nationalcrediteens Opretholdelse. Det hollandske Folk hænger ved sine Jnstitutioner og sine Fyrster; det elsker den sande Frihed, og er en erklæret Fiende af alle Revolutioner. Uden egen Brøde har det i samfulde 10 Aar befundet sig i en høist critisk Stilling: Menneskelig, Penge, Rolighed, Alt har det opoffret, for at frelse Fædrelandets Ære og Værdighed.
Viborger Samler, 1841-03-01
Nyeste Postefterretninger. Storbritannien og Jrland. London, d. 20de Febr. Den nordamericanske Tidende the Buffalo Commercial Advertiser meddeler den Efterretning, at den meget omtalte Mac Leod vel var bleven sat paa fri Fod imod Caution, men at han umiddelbart derefter var anholdt af en 2 a 300 Md. stærk bevæbnet Hob, der atter havde ført ham i Fængsel. Man vilde tillige vide, at Eieren af det opbrændte Skib "Caroline havde foranlediget Leods Anholdelse, for paa denne Maade at erholde Skadeserstatning for det ødelagte Skib. Det bør imidlertid tilføies, at man i Hovedstaden New-York ikke satte Lid til denne Efterretning. Saavel den anførte Tidende som og Journal of Commerce, der udgives i New York, ere indignerede over den imod den canadiske Milits officier udviste Adfærd, og erklære, at det er nødvendigt, at den strengeste Undersøgelse indledes imod Røverne.
Viborger Samler, 1841-03-01
Londoner Courier mener, at det, saafremt foranførte Efterretning stadfæstes, er aldeles unyttigt at træde i Underhandlinger med Fristaten. De hensigtsmæssigste Underhandlere med Regjeringen i et Land, hvor Lovene saaledes trædes under Fødder, vilde være Admiral Sir Robert Stopford og Commodore Napier tilligemed en Deel af Flaaden fra Middelhavet.
Viborger Samler, 1841-03-01
Lord John Russels engelske Registreringsbill har erholdt den anden Læsning i Underhuset. "Journalen the Times" – saaledes melder "Børsen halles" Correspondent – har i den sidste Tid ofte omtalt Parlamentets Opløsning; og skulde Ministrene ved Afstemningen over Lord Morpeths irske Registreringsbill befinde sig i Minoriteten, da vilde Opløsningen umiddelbar finde Sted. Men det er usandsynligt, at denne Billsanden Læsning ikke skulde gaae igjennem; thi Ministrene have endnu i Underhuset en Majoritet af 12 Stemmer og om endog nogle enkelte vaklende Medlemmer skulde erklære sig imod Ministrene, ville de dog erholde en temmelig sikker Majoritet af 5 Stemmer.
Viborger Samler, 1841-03-01
Af Portsmouth Journal erfarer man, at Rustningerne endnu fortsættes i Portsmouth. Tredækkeren "St. Vincent er næsten seilfærdig, ligeledes to Krigskibe, hvert paa 50 Kanoner, og 6 nye Krigsdampskibe. To Skibe, det ene paa 84 K., og det andet paa 50 Kanoner ville i næste Uge forlade Havnen.
Viborger Samler, 1841-03-01
Frankerig. Paris, den 21de Febr. "Oppositions journalerne," saaledes melder Moniteuren, tale i de sidste Dage og flere Noter, der i Anledning af de heri Landet endnu stedfindende Rustninger skulde være tilstillede Cabinettet. Disse Beretninger ere aldeles urigtige." Denne Erklæring af det officielle Blad har ikke fundet den mindste Tiltro iblandt Publicum. Afvæbningen begynder, siger Cour. fr. – "Marschal Soult har meddeelt Budget-Commissionen, at der i Budgettet for 1842 vil finde en Nedsættelse Sted af 42 Mill. Fres. Ministeren gjør opmærksom paa den Omstændighed, at Hærens Styrke vil formindskes med et Antal af 60,000 Md.
Viborger Samler, 1841-03-01
Kurfyrstendømmet Hessen-Cassel. Cassel, d. 20de Febr. Hs. Kgl. Høihed Kurfyrstinde af Hessen, Frederikke Christiane Auguste født kgl. Prindsesse af Preussen, er i Morges Kl. 6, efter et kort Sygeleie, afgaaet ved Døden.
Viborger Samler, 1841-03-01
Orienten. Fra Constantinopel meldes under 3die Febr., at Storherren fuldkommen har tilgivet Mehemed Ali, samt at han af Naade og Barmhiertighed har forundt Mehemed Ali og hans Børn Paschaliket Ægypten som arveligt Lehn.
Viborger Samler, 1841-03-01
J Hamborg er død en gammel, forhen meget yndet Skuespillerinde, Mr. Marschal, der efterlader sig en betydelig Formue, som tilfalder tvende i Kbhvn, levende Slægtninge. (A. Av.)
Viborger Samler, 1841-03-01
Jndenlandske Efterretninger.
Viborger Samler, 1841-03-01
Kjøbenhavn. Man vil vide, at Hs. M. Kongen agter næste Sommer at besøge Hertugdømmerne, og i Rendsborg vil bivaane Troppernes Maneuvrer. (A. M.)Der fortælles som noget temmeligt Vist, at vor Gouverneur, Landgreve Wilhelm af Hessen, vil forlade Kjøbenhavn og opslaae sin Residents for bestandig i sit Landgrevskab. (Ab. Av.)
Viborger Samler, 1841-03-01
Professorerne Schouw og Forchhammer ere ifølge Kongelig Resolution beordrede til at indtræde som Medlemmer af Forstexaminations-Commissionen i Kjøbenhavn.
Viborger Samler, 1841-03-01
Man fortæller – hedder det i Aarh. Av. –, at
Viborger Samler, 1841-03-01
Prof. Prume forleden blev indbuden tillaften hos en fremmed Minister, med Betydende, at han endelig maatte medtage sin Violin. "Jeg beklager svarede Kunstneren, at jeg ikke kan have den Ære, hvad min Violin angaaer, da souperer den aldrig.
Viborger Samler, 1841-03-01
Commandeur=Capitain N. H. Tuxen, Ridder af Dannebroge, der ved Søetatens Reduction er udtraadt af Tjenesten, som har alle sine Kammeraters Agtelse og Deeltagelse, og som i 25 Aar har forestaaet Holmens Reberbane, har modtaget et sjeldent og smukt Beviis paa hans Undergivnes Kjærlighed og Agtelse. – En Deputation af Holmens Rebslagere, bestaaende af Mesteren, nogle Underofficerer og nogle af Mandskabet, bragte ham Tirsdagen den 23de Febr. i hans Bopæl en i hjertelige Ord udtalt Tak for hans Virksomhed i Tjenesten og hans Omsorg for hans Undergivne, tilligemed en smuk Sølvpokal, prydet med Reebslageriets Sindbilleder, til Erindring om de Mænd, som med Varme erkjende hans faderlige Omsorg for deres Vel, og den Tjenstiver, som han altid har viist i sit Embede. (Bla. Td.)"Corfaren" fortæller, at en af vore ivrigste Liberale i denne Tid ikke bestiller Andet end sidde og bande: "Vi faae, den Onde mig ingen Constitution. - Spørger man ham om Grunden hertil, saa svarer han med de samme Ord som Kjærlingen, der bandede paa at hendes Søn ikke blev Corporal: "Forforen Eed gaaer lettest i Opfyldelse. – De øvrige Liberale, fortælles der videre, gaae jevnlig til og fra og opmuntre ham til at blive ved, fordi intet Middel bør lades uforsøgt."
Viborger Samler, 1841-03-01
Atter idag (26de Febr.) have vi at anmelde et uventet og sørgeligt Dødsfald. Cabinetssecretair, Etatsraad Føddersen er død i Nat, ogsaa han bortreves i den kraftfulde Alder; han blev 54 Aar. Kongen har i ham tabt en nidkjær og hengiven Embedsmand, som ved mange Aars Erfaring, støttet til den af hans udmærkede Fader modtagne Veiledning, var nøie routineret i sin vanskelige Post. En meget talrig Familie taber i ham sin Forsørger, og Alle, der have staaet i Forbindelse med ham, tabe en Mand, hvis Blidhed og Retskaffenhed havde gjor ham ligesaa almindelig yndet som agtet. (Bl. T.)
Viborger Samler, 1841-03-01
Allerede i længere Tid har der hersket en Spænding mellem Fabrikeur Grove og Repræsentanterne for Maskin=Hørspinderiets Actieselskab, og ved den den 24de De afholdte Generalforsamling fandt alvorlige Discussioner i denne Anledning Sted. Med 108 Stemmer mod 98 besluttedes det at nedsætte en Committee i Anledning af det Passerede, men det blev udsat til en følgende Generalforsamling at afgjøre, af hvormange Medlemmer denne Committee skal bestaae, og hvilket Commissorium der skal meddeles dem. (Bla. Td.)¬
Viborger Samler, 1841-03-01
J Kbhposten No. 46 læses en Artikel om de tildeels tilendebragte Stændervalg, hvorom det blandt Andet hed der: "Den første Valgkamp, hvortil Danmark har været Vidne, er dermed udstridt. Ved de Ord, at Danmark kun har været Vidne til Kampen, vil Forfatteren maaskee paa en fiin Maade tilkjendegive, at egentligen kun et Parti har kjæmpet, medens de fleste Danske med Forundring have seet paa dets Kunster som Noget, de hidtil ikke havde Begreb om. (Vestsiell. Av.)¬
Viborger Samler, 1841-03-01
J Lollands=Falsters Avis meldes, at nogle Bønder fra Karleby Pastorat i disse Dage ere vendte tilbage fra Hovedstaden, hvorhen de havde begivet sig for paa hele Pastoratets Vegne for Kongen at andrage et Ønske med Hensyn til Besættelsen af det nu ledige Præsteembede. Hs. Majestæt gav dem naturligviis intet bestemt Haab om Opfyldelsen af dette Ønske, men underholdt sig længe særdeles naadigt med dem om Forholdene paa Falster, det nylig stedfundne Stændervalg o. s. v. og yttrede blandt Andet, at han haabede til Sommer at udføre den Reise der til Stiftet, hvorfra har forrige Aar blev forhindret. Allerede ved kgl. Resol. af 29de Aug. 1837 og 7de Febr. 1840 var det bestemt at Silkeborg Hovedgaard med underliggende Gods ikke skulde afhændes, men bevares som Statens Eiendom. Fremdeles er det under 13de De, allernaadigst bestemt, at denne Eiendom skal overtages af Finantskassen for den Sum, hvorfor den stod i Statsgieldens Bøger eller 180,000 Rd., hvorhos den dog indtil videre vedbliver at staae under samme Tilsyn og Bestyrelse som hidtil. (Dan.)At der foregaaer mange Ting i Udlandet, som vi aldrig erfare Noget om, fordi de tydske Blade ere undergivne streng Censur, derpaa kan følgende af "Aftonbladet uddragne Fortælling om en Begivenhed i Berlin, hvorom nogle tydske Blade nok have ymtet men intet Fuldstændigt fortalt, tjene som et Exempel. "J Operahuset var her (i Berlin) et stort Spectakel. Kongen, som tvertimod sine Ministres Raad, absolut vilde have den forhadte Hassenpflug ind i Statsraadet, skjøndt de øvrige Ministre havde erklæret, at de ikke vilde undertegne Noget tilfælles med ham, traadte med denne sin Favorit ind i Operahuset, hvor Hassenpflug strax blev modtagen med en forfærdelig Piben, imedens Folkemassen raabte: "Wir wollen ihn nicht haben Jm freien Preussenlands En Mængde Adresser blev kastet ind i den kongl. Loge, hvorpaa Kongen befalede den tilstedeværende Politimester at tilveiebringe Rolighed og Orden. "Hvis det kun var 10 eller 20 Personer, Deres Majestæt, svarede han, saa var det en let Sag, men her lyder jo hele Publicums Stemme." Da Kongen imidlertid blev fast ved sin Befaling, forlangte Politimesteren sin Afsked, som han paa Øieblikket erholdt. Hassenpflug nødsagedes ikke destomindre til at fjerne sig og blev Dagen efter jaget af Folkemassen ud af Berlin. At denne Begivenhed har vakt stor Opsigt og Uro kan man let forestille sig. (Ab. A.)
Viborger Samler, 1841-03-01
Fra Sorøe skrives: "Stæren er kommen!
Viborger Samler, 1841-03-01
For kort Tid siden indtraf det sørgelige Tilfælde, at Fisker Niels Olsen i Stevnherred, som havde begivet sig ud paa Stranden for at skyde Vildænder, blev, idet at Geværet, som en tilstedeværende Dreng rakte ham, gik af, saaledes truffet af Skuddet, at han døde 28 Timer, derefter, i hvilken Tid han dog for det meste skal have været i Besiddelse af Fornuftens fulde Brug. (Sjællp.)
Viborger Samler, 1841-03-01
Ribe, den 26de Febr. J Tirsdags Aftes havde vi endelig den Glæde at børe Hr. Kammermusicus Kellermann. Hans Virtuositet er almindelig anerkjendt, og vi troe, at selv det meest umusikalske og koldeste Menneste ikke vil kunne høre ham uden at beundre ham. Hans henrivende Toner og sjælfulde Foredrag har hos Tilhørerne efterladt et Jndtryk, som ikke letteligen vil udslettes.
Viborger Samler, 1841-03-01
Kunstneren blev fortræffeligt akkompagneret paa Fortepiano af Violinisten Simonsen fra Haderslev, om hvem Kellermann har yttret, at han er een af de Faa, med hvis Akkompagnement han er aldeles tilfreds. Ogsaa fo drog Hr. Simonsen et Numer for Violin, der blev optagen med Bifald. Kellermann afreiste Dagen efter til Haderslev, hvorfra han agter sig til Kjøbenhavn, for derfra at tiltræde en Kunstreise til Rusland eller England. (Ribe Av.)
Viborger Samler, 1841-03-01
Aarhuus. J Onsdags Eftermiddag vare 6 a 8 Fiskere nær gaaede tilsøes herfra paa et Stykke Jis, som pludseligt, saasom det var det yderste, løsnede sig fra det øvrige store Jisdække og, da Vinden stod fra Landet, begyndte at drive. Da man saae deres Nødslag tilte endeel Mennesker ud til deres Hielp med Brædder og Baade, som de slæbte over Jsen, og fik dem lykkeligen reddede. (Ah. Av.)
Viborger Samler, 1841-03-01
Udnævnelser. Hans Majestæt har under 25de Febr. allernaadigst udnævnt Cand. Juris Kammerjunker M. H. Rosenørn til Cancellist i det Kongl. Danske Cancelli, samt beskikket Cand. Theol. C. Søtoft til personel Capellan hos Sognepræsten for Lumby Menighed i Fyen, Amtsprovst Lütken, og Sognepræst for Sønder-Kirkeby og Sønder-Alslev Menigheder, paa Falster P. A. H. Jürgensen til tillige at være Provst for Falsters Provsti.
Viborger Samler, 1841-03-01
Handels-Efterretninger. Qvægpriserne paa Trommesalen i Kjøbenhavn, den 20de Februar: 1 Stud, vog 28 a 30 Lpd., 65 a 70 Rbd. 1 dito v. 20 a 24 Lpd., 45 a 50 Rbd. 1 Tyr. v. 20 a 24 Lpd., 30 a 35 Rbd. 1 Kr. v. 18 a 20 Lpd., 34 a 38 Rbd. 1 Qvie, v. 18 a 22 Lpd., 38 a 44 Rbd. Fra Haderslev skrives under 21de Februar: "Da Hestene vare dyre i Jylland, navnlig i Randers Marked, saa bleve de paa vort Fastelavnsmarked i Mandags heller ikke godt kjøb. En Deel, for det meste holstenske Hestehandlere, havde indfundet sig og betalte for Stykket af gode Heste 8000 Rd. Kour., nogle gik endog til 120 1300 Rd. Et Par blev solgt for 803 Mk. 12 s. Kour. Man regner, at der ialt solgtes c. 300 Heste." (Dannek.) Døde. Kjøbenhavn: Student Otto Ulrik Sigvardt Neergaard Engelsted, 20 Aar; Kammerraad og forhenværende Toldcontrolleur i Helsingøer, O. F. Kjerulff, 56 Aar; Snedkersvend Frederik Martin Pultz, 56 Aar; Janitschar i Garden tilfods, Carl Frederich Haien; Johan Jocum Jørgensen; Marie Elisabeth Winther, 69 Aar; Stolemagersvend Hans Olsen Møller, 49 Aar, Sadelmagersvend F. Seitler, 27 Aar. - Svendborg: Kjøbmand Niels Maegaards Enke, Karen Clemmensen, 88 Aar. - Odense: Johan Christian Starup, 49 Aar. - Horsens Enke efter Kjøbmand Søren Schou, Maren Justesdatter Schou, 83 Aar. - Attrup.
Viborger Samler, 1841-03-01
Forhenværende Garvermester i Aarhuus, Hans Nielsen. 46 Aar, og Hustru Gjertrud Sophie, f. Berggreen, 44 Aar. - Nimtofte Præstegaard: Ane Dorothea Bregendahl, 6 Aar. - Ringsted, Pensioneret Lieutenant Schjern. - Aarhuus: Oberstlieutenant Carl Frederich Wilhelm Lemerkhuusen, 93 Aar.
Viborger Samler, 1841-03-01
Paa første Onsdag i Faste prædiker i Domkirken Hs. H. Hr. Stiftsprovst Schjødte, Ridder af Dog, og Dom.
Viborger Samler, 1841-03-01
Domme, afsagte i den Kgl. Landsoverret, i Viborg. - Den 8de Februar 1841. J Sagen Nr. 228.
Viborger Samler, 1841-03-01
Ldsoprykt. Jespersen mødte for Gjestgiver Holm i Hals, Ane Christensdatter Koldbek, Henriette Emilie Holm contra: og Jver Thortsen, Ldsoprykt. Cancellieraad Møller mødte for Skifteforvalteren i afg. Examinatus juris Linds Dødsbo, Krigsraad Herredsfoged Sparck, og Toldcontrolleur Klein som Værge for den umyndige Arving i Boet, Marie Elisabeth Prip. (Citanterne, Gjestgiver Holm, Ane Christensdatter Kold bek, Henriette Emilie Holm og Jver Thortsen, paaanke en i afg. Exam. juris Linds Dødsbo i Vesterbrøndersler den 21de Mai 1840 afsagt Decision, hvorved de af den fremsatte Fordringer i Boet - resp. 234 Rbd. 5 Mk. 11 s., 45 Rbd. 4 Mk., 21 Rbd. 3 Mk. og en Douceur samt 13 Rbd. 2 Mk. – ere forkastede, forsaavidt de kun er tilkjendt Holm 57 Rbd. 2 Mk. 12 s. og de øvrige Intet.) Dom: "Citanterne, Gjestgiver Holm, Ane Christensdatter Koldbek, Henriette Emilie Holm og Jver Thortsen bør i afg. Examinatus juris Linds Dødsbo nyde Udlæg efter Fordringernes Natur og Boets Beskaffenhed for følgende Summer, nemlig den Første for 74 Rbd. 2 Mk.; den Anden for 35 Rbd. 4 Mk.; den Tredie for 21 Rbd. 3 Mk. og den Fjerde for 13 Rbd. 2 Mk. Processens Omkostninger for Overretten ophæves."
Viborger Samler, 1841-03-01
Paa Skiftet efter afg. Exam. juris Lind i Vesterbrønderslev er af Skifteforvalteren, Krigsraad Herredsfoged Sparck, den 21de Mai 1840 saaledes decideret: "Giestgiver Holm bør i Exam. juris N. Linds Stervbo nyde Udlæg for 57 Rbd. 2 Mk. 12 s. af den ovenomhandlede Regnings Beløb, efter denne Fordrings Natur og Beskaffenhed; men forøvrigt bør Stervboet for hans Tiltale i denne Sag fri at være. Derimod kan Ane Christensdatter Koldbeks, Henriette Emilie Holms og Jver Thorsens i Boet ommeldte Fordringer ikke komne i Betragtning." Nr. 261. – Bastrup Actor contra Jespersen Defensor for Tiltalte Arbeidsmand Jens Mortensen Sparre af Veile, der tiltales for at have overfaldet Toldbetjent Teller medens denne var paa sin Post: Frifunden for Actors Tiltale i denne Sag." Ved Veile Extraret den 27de Octbr. 1840 var Tiltalte dømt til at hensættes i Fængsel paa Vand og Brød, i 2 Gange 5 Dage. Nr. 20. - Qvistgaard Actor contra Holm Defensor for Tiltalte Jens Christian Frederichsen, der tiltales for Tyveri.
Viborger Samler, 1841-03-01
Bytingsdommen er stadfæstet." - Ved Randers Extraret, den 14de Decbr. 1840 er Tiltalte dømt til at hensættes i Fængsel paa Vand og Brød i 3 Gange 5 Dage.
Viborger Samler, 1841-03-01
Den 15de Februar. Nr. 269. - Nyboe Actor contra Lykke Defensor for Arrestanterne Jens Augustinusen og Bertel Jepsen, der tiltales for Tyveri. "Dømt til at hensættes den Første til Fæstningsarbeide i 6 Aar og den Sidste til Forbedringshuusarbeide i Odense Tugt- og Forbedringshuus i 1 Aar. - Ved Eldboe Brusk og Holmans Herreders Extraret den 31te Octbr. 1840 vare begge Arrestanterne dømte til at arbeide hver 6 Aar i Kjøbenhavns Fæstning. Nr. 24. - Juul Actor contra Cancelliraad Møller Defenfor for Arrestaninden Cathrine Marie Olesdatter eller Nei land, der tiltales for Løsgængeri og Betleri: "Dømt til at hensættes i Fængsel paa Vand og Brød i 4 Dage. – Ved Fredericia Politiret den 5te Jan. 1841 var Arrestantinden, dømt til at hensættes i Fængsel paa Vand og Brød i 10 Dage. Nr. 34. - Cancelliraad Møller Actor contra Bastrup Defensor for Tiltalte Slagter Johan Bendix Jochimsen, der tiltales for Tyveri, "Herredstingsdommen er stadfæstet."
Viborger Samler, 1841-03-01
Ved Andst og Slaugs Herreders Extraret den 30te Novbr. 1840 er Tiltalte dømt til at hensættes til Forbedringshuusarbeide i Odense Tugt- og Forbedringshuus i 1 Aar.
Viborger Samler, 1841-03-01
AVERTISSEMENTS. Tirsdagen den 9de Marts, Kl. 7 Eftermiddag, afholdes i Viborg Klub en overordentlig Generalforsamling.
Viborger Samler, 1841-03-01
Kellermannes Portrait, tegnet af Rademacher- og lithographeret af Em. Bærntzen, faaes for 1 Rbd. P. C. Kabell. pr. Expl. hos
Viborger Samler, 1841-03-01
En duelig Avlskarl kan til 1ste Mai 1841 erholde Tjeneste hos Procurator Holm paa Cathrineminde ved Viborg, naar han derom snarest muligt melder sig.
Viborger Samler, 1841-03-01
Hvor en duelig Avlskarl kan faae Condition til 1ste Mai, anviser Bogtrykkeriet.
Viborger Samler, 1841-03-01
J anstundende Foraar kan et betydelig indbringende Teglværk erholdes i Forpagtning paa billige Vilkaar, – men i Mangel af en Forpagter, er til samme Tid Condition at faae for en duelig og skikkelig Teglbrænder. Nærmere Underretning kan erfares hos Bogtrykker Wissing.